خاوەنی پەڕتووکی سێکس و شەرع و ژن لە ئیسلامدا، ئەو پەڕتووکە بوو بەهۆی ناڕەزایی ئیسلامییە توند ڕەوەکان. نووسەری کورد مەریوان هەڵەبجەیی لەلایەن ئیسلامییەکانەوە فتوای کوشتنی دراوە، لەشارەکانی سلێمانی و هەولێرو دهۆک و هەڵەبجەو دەربەندیخان و ڕانیەو چەمچەماڵ و هەندێک شارۆچکەی تر خۆپێشاندان دژی نووسینەکانی کراوە، ئەمەش بووەتە مایەیی ناڕەزایی خەڵکانی ئازادیخواز و هەموو ڕێکخراوەکانی مافی مرۆڤ. لەم بارەیەوە وەزارەتی دەرەوەی ئەمریکا لە کۆتایی مانگی سێی ساڵی 2006دا ڕاپۆرتێکی بڵاوکردەوە تێیدا ڕاوبۆچوونی سیاسەتی دەرەوەی وڵاتەیەکگرتووەکانی ئەمریکا خراوەتە ڕوو، لە ڕێی ئەم لینکەوە دەتوانن بە زمانی ئینگلیزی گوێبیستی ڕاپۆرتەکە بن کەلەڕادیۆی واشنتۆنەوە بڵاوکراوەتەوە. http://www.youtube.com/watch?v=zP4NubTGVN8 بۆ بیستنی هەڕەشەی کوشتنی مەریوان هەڵەبجەیی لەلایەن مەلا کرێکارەوە کلیک لەسەر ئەمەی خوارەوە بکە http://www.youtube.com/watch?v=Duww2LoEdVU  
بۆ زانینی زانیاری زیاتر لەسەر نووسەر مەریوان هەڵەبجەیی بڕوانە ئەم ماڵپەڕە http://charlesrcblog.googlepages.com/  
مەریوان هەڵەبجەیی لە ساڵی 1982دا یەکەم بەرهەمی خۆی بڵاو کردووەتەوە و تا ساڵی 2009 خاوەنی 14 پەڕتووکە و ئەمانەی خوارەوە هەندێکن لەو پەڕتووکانەن:  
هێزە نامۆکان - پەڕتووک، لێکۆڵینەوەی پاراسایکۆلۆژی. بووزا لەنێوان ئایین و فەلسەفەدا - پەڕتووک، زانستی ئایینەکان حەرامەکان، قەسیدە. دەروازەکانی ئایین - پەڕتووک، زانستی ئایینەکان. ئەشکەنجە - پەڕتووک، سایکۆلۆژی. پڕوپاگەندەو ڕاگەیاندن - نامیلکە، نووسین. خورافە لە کۆمەڵگەدا - پەڕتووک، لێکۆڵینەوە. دەرمان - دەق، شانۆیی. سێکس و شەرع و ژن لە مێژووی ئیسلامدا - پەڕتووک، لێکۆڵینەوە. خوێندنەوەیەکی ڕەخنەگرانە بۆ ئیسلام، وەرگێڕان خوێننامە، کە بە ناوی خواستراوە (زەردەشتی) بڵاوی کردووەتەوە.